**Ministru kabineta noteikumu projekta**

**„Grozījumi Ministru kabineta 2018.gada 3.jūlija noteikumos Nr.394**

**“Speciālo aviācijas darbu veikšanas kārtība””** **sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5. 1 punktam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par aviāciju” 91.panta otrā un trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2018.gada 3.jūlija noteikumu Nr.394 “Speciālo aviācijas darbu veikšanas kārtība” 5.punkts nosaka speciālo aviācijas darbu veidus: lauksaimniecība, būvniecība, fotografēšana, topogrāfiskā uzmērīšana, novērošana un patrulēšana, avioreklāma.  Aviācijas industrijā darbojošās izpletņlēcēju un akrobātisko lidojumu veikšanas organizācijas, piedaloties sabiedriskajā līdzdalībā Ministru kabineta noteikumu projekta „Grozījumi Ministru kabineta 2018.gada 3.jūlija noteikumos Nr.394 “Speciālo aviācijas darbu veikšanas kārtība”” (turpmāk – noteikumu projekts) izstrādē konstatēja nepieciešamību uz izpletņlēcēju izlaišanu, akrobātisko lidojumu veikšanu un planieru vilkšanu, kuras rezultātā tiek gūta peļņa, attiecināt speciālo aviācijas darbu veikšanas regulējumu un ierosināja papildināt speciālo aviācijas darbu uzskaitījumu ar augstāk minētajiem darbības veidiem. Turklāt minētos darbības veidus kā speciālos aviācijas darbus paredz arī Komisijas 2012.gada 5.oktobra Regula (ES) Nr.965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr.216/2008 attiecībā uz gaisa kuģiem, kas nav iekļauti minētās regulas 1.pielikumā.  Līdz ar to noteikumu projekts paredz papildināt noteikumu 5.punktā uzskaitītos speciālos aviācijas darbus ar šādiem darbības veidiem: izpletņlēcēju izlaišana, planieru vilkšana un akrobātisko lidojumu veikšana.  Noteikumu projekta regulējums attieksies uz izpletņlēcēju izlaišanu, planieru vilkšanu un akrobātisko lidojumu veikšanu tikai tad, ja šīs darbības tiks veiktas kā komercdarbība, kuras rezultātā tiks gūta peļņa, un, ja šīs darbības būs deklarētas kā speciālie aviācijas darbi valsts aģentūrā “Civilās aviācijas aģentūra”. Ja minētās darbības tiks veiktas ar gaisa kuģiem, kas nav kompleksi gaisa kuģi ar dzinēju, ar mērķi popularizēt aviācijas sportu, negūstot no tām peļņu, tad projekta regulējums uz šīm darbībām neattieksies. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un valsts aģentūra “Civilās aviācijas aģentūra”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Gaisa kuģu ekspluatanti, kuri vēlas veikt tādus speciālos aviācijas darbus kā izpletņlēcēju izlaišanu, akrobātisko lidojumu veikšanu un planieru vilkšanu. Šobrīd speciālo aviācijas darbu pakalpojumu sniedz divi gaisa kuģu ekspluatanti. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazināsies, jo noteikumu projektā paredzēto gaisa kuģu ekspluatantiem speciālo aviācijas darbu veikšanai vairs nav nepieciešams saņemt ne licenci, ne gaisa kuģu ekspluatanta apliecību par tiesībām veikt speciālos aviācijas darbus, bet gan deklarēt savu darbību, ka tā atbilst izvirzītajām prasībām. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2018.gada 4.jūlija Regula (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr.2111/2005, (EK) Nr.1008/2008, (ES) Nr.996/2010, (ES) Nr.376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr.552/2004 un (EK) Nr.216/2008 un Padomes Regulu (EEK) Nr.3922/91 (publicēta “Eiropas Savienības Oficiālajā Vēstnesī” L 212/1, 22.08.2018);  Komisijas 2011.gada 3.novembra Regula (ES) Nr.1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (publicēta “Eiropas Savienības Oficiālajā Vēstnesī” L 311, 25.11.2011) |
| 2. | Citas starptautiskās saistības | Nav. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2018.gada 4.jūlija Regula (ES) 2018/1139 par kopīgiem noteikumiem civilās aviācijas jomā un, ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr.2111/2005, (EK) Nr.1008/2008, (ES) Nr.996/2010, (ES) Nr.376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr.552/2004 un (EK) Nr.216/2008 un Padomes Regulu (EEK) Nr.3922/91 (publicēta “Eiropas Savienības Oficiālajā Vēstnesī” L 212/1, 22.08.2018) (turpmāk- Regula Nr.2018/1139); | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.2018/1139  3.pants; | Projekta 2.1.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.2018/1139  1.pielikums | Projekta 11.punkts | Tiesību norma ieviesta pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Projekts šo jomu neskar. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | |
| Cita informācija | | Projektā ir iekļauta vispārīga atsauce uz Eiropas Parlamenta un Padomes 2011. gada 3.novembra Regulas (ES) Nr.1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008, neatsaucoties uz konkrētu regulas punktu. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” par projekta izstrādi tika informēti sabiedrības pārstāvji, 2019.gada 24.maijā ievietojot paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē http://www.sam.gov.lv/sm/content/?cat=553 |
| 3. | Sabiedrības līdzdalības rezultāti | Priekšlikumi vai iebildumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts aģentūra “Civilās aviācijas aģentūra”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru, jo tā izpilde tiks nodrošināta jau esošās valsts pārvaldes institucionālās uzbūves ietvaros. |
| 3. | Cita informācija | Nav. |

Satiksmes ministrs T.Linkaits

Vīza:

valsts sekretāra p.i. Dž.Innusa